- Petra ? a lavaras e vreudeur dezhañ, nouzout ket trochañ keuneud vat ! Ne z ez morse er-maez eus an ti. An troll a  raio bruzun ganit. Ne respontas ket Askeladden. A-raok mont kuit e kemeras un tamm formaj fresk e-barzh an armel : formaj laezh dañvadez a gave mat gant un tamm mel a-wechoù.   Askeladden a yeas gant an hent betek ar choad ha kregiñ a reas da geuneuta. Goude ur pennad amzer e teuas an troll war wel, aet e fulor ruz o welet e oa unan bennak o trochañ e wez adarre.